Sør-Noreg valkrins

**Sør-Noreg valkrins** (nordsamisk *Lulli-Norgga válgabiire*, bokmål *Sør-Norge valgkrets*) er ein valkrins ved sametingsvala i Noreg. 
Krinsen femner Noreg sørom Sør-Trøndelag, utom kommunane Rindal, Sunndal og Surnadal i Møre og Romsdal fylke og Engerdal, Rendalen, Os, Tolga, Tynset og Folldal i Hedmark fylke, som høyrer til Sørsamisk valkrins.

Krinsen vert også kalla valkrins 7. Til og med Sametingperioden 2005-2009 vart krinsen kalla valkrins 13.

Stemmerett i krinsen har dei som er busette der og er innførte i manntalet til Sametingsvalet. 
I 2017 var 2894 personar registrerte i manntalet i området.

I 2017 var det vald inn seks sametingsrepresentantar frå krinsen. Sametinget skal til saman ha 39 representantar.

Krinsordninga ved Sametingsvala vart endra framfor valet i 2009. 
I staden for dei 13 krinsane ein nytta ved Sametingsvala i 1989, 1993, 1997, 2001 og 2005, er det frå 2009 sju krinsar. 
Sør-Noreg valkrins er ved endringa av krinsordninga skoren ned med åtte kommunar mot nord, det gjeld Surnadal, Sunndal og Rindal kommunar i Møre og Romsdal fylke og Rendalen, Os, Tolga, Tynset og Folldal kommunar i Hedmark fylke. 
Desse kommunane er frå valet i 2009 overførte til Sørsamisk valkrins.

## Sametingsvalet i 2017
Desse partia og vallistene stilte til Sametingsvalet i 2017 i krinsen.

* Arbeidarpartiet
* Árja
* Framstegspartiet
* Høgre
* Nordkalottfolket
* Norske samers riksforbund
* Samefolkets Parti
* Senterpartiet
* Šiella

## Sametingsvalet i 2009
Desse partia og vallistene stiller til Sametingsvalet i 2009 i krinsen.

* Árja
* Arbeidarpartiet
* Høgre
* Norske Samers Riksforbund
* Samefolkets parti
* Samer bosatt i Sør-Norge
* Samenes Folkeforbund

## Sametingsvalet i 2005
Ved Sametingsvalet i 2005 stilte desse partia og vallistene i krinsen:

* Arbeidarpartiet
* Norske Samers Riksforbund
* Samenes Folkealianse
* Samefolkets parti
* Samer bosatt i Sør-Norge
* Sosialistisk Venstreparti

Det vart innvald fire representantar til Sametinget frå krinsen. Det eine mandatet vat eit utjamningsmandat.

Sametingsrepresentantar for Sør-Norge valkrins i perioden 2005-2009 har vore Rita-Alise Porsanger for Norske Samers Riksforbund, Jørn Are Gaski for Arbeidarpartiet, Johan Mikkel Sara for Samer bosatt i Sør-Norge og Kirsti Guvsám for Norske Samers Riksforbund.

## Sametingsvalet i 2001
Parti og vallister som stilte til Sametingsvalet i 2001 i krinsen.

* Arbeidarpartiet
* Norske Samers Riksforbund
* Samefolkets parti
* Samer bosatt i Sør-Norge
* Samenes Valgforbund
* Senterpartiet

## Sametingsvalet i 1997
Parti og vallister som stilte til Sametingsvalet i 1997 i krinsen.

* Arbeidarpartiet
* Norske Samers Riksforbund
* Samedemokratene
* Samenes Valgforbund

## Sametingsvalet i 1993
Parti og vallister som stilte til Sametingsvalet i 1993 i krinsen.

* Arbeidarpartiet
* Borgerlig fellesliste Sør-Norge
* Norske Samers Riksforbund
* Samelista i Sør-Norge

## Sametingsvalet i 1989
Parti og vallister som stilte til Sametingsvalet i 1989 i krinsen.

* Arbeidarpartiet
* Norske Samers Riksforbund
* Samenes Folkeallianse

## Referansar

## Bakgrunnsstoff
* ''FOR 2008-12-19 nr 1480: Forskrift om valg til Sametinget'' på nettstaden lovdata.no
* ''Sametingsvalget 2009 – Rundskriv om endringer i valgbestemmelsene i sameloven og forskrift om valg til Sametinget'' på nettstaden til Den norske regjeringa